Georg Sandberg

**Georg Sandberg** (1842&ndash;1891) var en norsk prest og entomolog.

## Presten
Sandberg var to korte perioder lærer i Kristiansund. Han var utdannet prest og hadde teologisk embetseksamen fra 1868. I 1869 eksamen i samisk («lappisk»). I 1871 ble han ansatt som stiftskapellan i Tromsø. To år senere, i 1873, fikk han stilling som sogneprest i Sør-Varanger. De siste årene, fra 1883 og frem til sin død i 1891, i Sør-Aurdal i Valdres.

## Naturforskeren
Han ble tidlig interessert i naturen og insekter. I  1878 var han gjest for W. M. Schøyen og H.J. Sparre Schneider da de var på reise til Sør-Varanger. Dette besøket hadde stor betydning for Sandberg interesse for entomologi.

Sandbergs insektsamling finnes på Naturhistorisk museum i Oslo. Samlingen består av flere førstegangsfunn av insekter i Norge, særlig sommerfugler. Han var den første som fanget et skandinavisk eksemplar av dolkevepsen *[[Scolia hirta|Scolia unifasciata]]* [= *S. hirta*] fra Risør.

## Kulturhistorikeren
Sandberg har ikke bare skrevet om naturhistoriske temaer. Han var også opptatt av folks kår, historie og religiøse bevegelser. Han skrev om et besøk i Boris Gleb i 1876, om samenes fortellinger om Stallo og om Lars Levi Læstadius’ liv og lære og læstadianismen i Sør-Varanger og Vadsø.

## Publikasjoner
På sine senere år var han en aktiv skribent i Entomologisk Tidskrift, særlig om faunistiske og systematiske artikler om sommerfugler. Men også iakttagelser av arktiske sommerfuglers metamorfose. En av artiklene omhandlet forekomst av en billelarve i tarmkanalen hos et menneske, sin egen sønn.

* 1883. *Iagttagelser over arktiske Sommerfugles Metamorphoser.* Entomologisk Tidskrift 4. Side 9-28.
* 1883. *Om en Varietet af Argynnis pales S.V.* Entomologisk Tidskrift 4. Side 129-130.
* 1883. *Om en for Norges Fauna og Regio arctica ny Rhopalocer.* Entomologisk Tidskrift 4. Side 131-132. 
* 1884. *Fortsatte Iagttagelser over arktiske Sommerfugles Metamorphoser.* Entomologisk Tidskrift 5. Side 139-144.
* 1885. *Beobachtungen über Metamorphosen der arktischen Falter.* Berliner Ent. Zeitschr. 29. Side 245-265.
* 1885. *Supplement til Sydvarangers Lepidopterfauna.* Entomologisk Tidskrift 6. Side 187-203. 
* 1890. *Et Tildfælde af Coleopterlarvers Tilhold i Tarmkanalen hos et Menneske.* Entomologisk Tidskrift 11. Side 7-80.
* 1890. *Bemærkninger ti1 Wallengrens Tydning af Phalaena Noctua obscura Strøm.* Kristiania Videnskap Selskabs Forhandlinger. Nr. 8. Side 1-7.
* 1879 Et besøk i skoltelapp-byen ved Boris-Glebs nye kirke og prestegård i 1876. Folkevennen.(Gjengitt i Wessel (1978), side 66-78.)
* 1879 Om lappenes tro på Stallo i det 19. århundre. Folkevennen. (Gjengitt i Wessel(1978), side 79-89.)

## Referanser


## Litteratur
* A. B. Wessel(1978): *Småskrifter om Sør-Varanger av forskjellige forfattere.* Kirkenes. 
* Hansen, L.O. 1993. *Om presten Georg Sandberg og forekomsten av billelarver i tarmkanalen hos et menneske.* Insekt-Nytt 18 (3/4). Side 41-46. Pdf-fil
* Natvig. L.R. 1943. *Entomologien ved Det Kongelige Frederiks Universitet. Et bidrag til norsk entomologis historie. [[Norsk Entomologisk Tidsskrift]] 7. Side 129-130.
* [[Wilhelm Maribo Schøyen|Schøyen, W.M.]] 1891. *Referat av Sandberg (1890). Centralblatt für Bakteriologie und Parasitenkunde (Jena) 8. Side 182-183. 
* Schøyen, W.M. 1891. *Georg Sandberg* (nekrolog). Entomologisk Tidskrift 12. Side 71-76.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
* Insekt-Nytt 18 (3/4). ''Om presten Georg Sandberg og forekomsten av billelarver i tarmkanalen hos et menneske.'' – Pdf-fil
* Norsk entomologisk forening – for deg som vil lære mer om insekter.